《骆马湖》
宋代·朱筠

数掠马陵尾，右顾骆马湖。马饮河腹满，有时吐其余。

减水坝在下，出内河之梳。亦如梳马毛，其行自卷舒。

六塘亦近之，通漕供仓储。赋艘来东南，水柜佐转输。

侧闻庙堂上，刻石宏远谟。此诚关国计，制用耕畜初。

粒粒岂易致，守谷夷吾书。古人防菜色，亦有非常虞。

运之川则利，藏之仓勿疏。

作者简介：处州青田人，字仲端。徽宗政和中，由上庠特奏名，除蕲春监。有《竹轩小集》。